АҞӘА, мшаԥы 15 – Sputnik, Бадри Есиава. Анапылампыл азы Гәдоуҭатәи акоманда Аԥсны ачемпионат аҿы иаиааит ҳәа Sputnik акорреспондент изеиҭеиҳәеит Гәдоуҭатәи акоманда азыҟаҵаҩ Руслан Царгәыш.
Зынӡа ачемпионат иалахәын акомандақәа ԥшьба: Гәдоуҭеи Гагреи рҟынтәи акака, Аҟәатәи акомандақәа ҩба.
"Аицлабрақәа мҩаԥысуан еиҿагылара ӷәӷәа рыманы. Аочкоқәа еиҟара-еиҟараны ироуит Гәдоуҭааи Гаграаи, иара убасгьы Аҟәатәи акомандақәа руак. Аха ҳара иҭаҳаршәыз ампылқәа рхыԥхьаӡарала ҳаиҳан азы актәи аҭыԥ ҳанаршьеит", - иҳәеит Царгәыш.
Иара убасгьы иазгәеиҭеит акоманда хышықәса раахыс раԥхьаӡа акәны аиааира шагаз.